Адам Смит  1723 йылдың июнендә тыуа (теүәл датаһы билдәһеҙ)  һәм 5 июндә Шотландияның Файф округы  Керколди  ҡаласығында һыуға сумырыу йолаһын үтә. Атаһы, шулай уҡ Адам Смит исемле кеше,  юрист, адвокат һәм  таможня чиновнигы булып эшләй, ул улы тыуғандан һуң 2 айҙан вафат була. Әсәһе  Маргарет Дуглас бай ер биләүсенең ҡыҙы була. Адам ғаиләлә берҙән-бер бала булғандыр тип фараз ителә, сөнки бер туғандары тураһында бер ниндәй мәғлүмәт тә юҡ. Дүрт йәшендә уны сиғандар урлай,  әммә бабаһы уны табып, әсәһенә ҡайтарып тапшыра. Керколдиҙағы мәктәп һәйбәт мәктәптәр иҫәбендә булған тип иҫәпләнә,  Адам бала саҡтан китаплы   мөхиттә үҫә.